Tatra 57

Tatra 57 je osobný automobil vyrábaný česko-slovenskou automobilkou Tatra Kopřivnice v rokoch 19311948. T 57 bol nástupcom modelu Tatra 12 a bol vyrábaný postupne v štyroch verziách:
 Tatra 57 - v rokoch 19311935
 Tatra 57 A - v rokoch 19351938
 Tatra 57 B - v rokoch 19381949
 Tatra 57 K - v rokoch 19411948

Model Tatra 57

Karoséria 
Tatra 57 je dlhá 3 500 mm, široká 1 500 mm a vysoká 1 500 mm. Rozchod kolies je 1 200 mm a svetlá výška je 210 mm. Hmotnosť automobilu je 730 kg. 

Karoséria je oplechovaná a čelné sklo je jednodielne. Jedny dvere sa zatvárajú zvnútra, druhé sa zamykajú zvonku a ich okná sa dajú spúšťať kľukou. Podlaha je pokrytá kobercom, sedadlá umelou kožou. Strecha, potiahnutá pogumovanou látkou sa skladá dozadu a k dispozícii je plechový kufor, umiestnený na zadnej strane vozidla a dostupný po sklopení operadiel zadných sedadiel. Osvetlenie zabezpečuje dynamo s napätím 6 V.

Podvozok 
Predná náprava má dve rovnobežne uložené priečne pružiny, poháňaná zadná náprava je delená a tvoria ju dve polonápravy, odpružené priečnou pružinou. Bola vyrábaná i verzia s výkyvnými polonápravami vpredu i vzadu, vhodná na jazdu po zlých cestách.

Nožná brzda pôsobila na všetky štyri, ručná brzda na zadné kolesá.

Pneumatiky majú rozmer 26 × 4,4 palcov a hustia sa na tlak 0,15 MPa (1,5 atmosfér).

Motor 
Pohonnou jednotkou T57 je štvortaktný zážihový vzduchom chladený štvorvalec so zdvihovým objemom 995 cm3 (uvádzaný aj 1 155 cm³) (vŕtanie 65 mm, zdvih 75 mm). Výkon motora je 13,2 kW (17 koní), čo postačovalo na dosiahnutie maximálnej rýchlosti 80 km/hod. Priemerná spotreba benzínu je podľa podmienok 8-9 l na 100 km a objem nádrže je 26 l.  

Mazanie je tlakové, obežné, s filtrom oleja, ktorého spotreba je asi 0,1 l (na 100 km). Objem olejovej nádržky je 3,5 l a výmena náplne sa odporúčala po každých odjazdených 1 500 km.

Model má batériové zapaľovanie s automatickým regulovaním bodu zážihu. Štartér je elektrický a v prípade poruchy poslúži k naštartovaniu ručná kľuka.

Chladenie motora je vzduchom, ktorého prúdenie okolo valcov zabezpečuje vysokotlakový ventilátor, čím sa zamedzuje jeho prehriatie i počas pomalšej jazdy.

Prevodové ústrojenstvo 
Spojka je suchá, jednolamelová. Prevodovka má štyri prevodové stupne pre jazdu vpred a spiatočku. Vozidlo je vybavené pravostranným riadením a tak radiaca páka je na ľavej strane. (Zavedenie pravostrannej premávky v Československu bolo až v roku 1939)

Technické údaje T 57 

Motor: zážihový vzduchom chladený štvorvalec 
Objem:1150
Výkon: 13,2 kW (17 koní)
Maximálna rýchlosť: 80 km/h
Spotreba: 89 l/100km 
Prevodové ústrojenstvo: 
 Spojka: mechanická jednolamelová suchá
 Prevodovka: štvorstupňová 
Poháňaná náprava: zadná
Hmotnosť: 730 kg
Rozmery:
 Dĺžka: 3 500 mm
 Šírka: 1 500 mm
 Výška: 1 500 mm
 Rázvor: 2 560 mm
 Rozchod vpredu: 1 200 mm
 Rozchod vzadu: 1 200 mm
 Svetlosť: 210 mm

Modely  
 Tatra 57 A - výkon motora bol zvýšený na 20 k, maximálna rýchlosť vzrástla na 90 km/h
 Tatra 57 B - výkon motora sa po zväčšení objemu zvýšil na 25 k, v ponuke sa objavilo strešné okno 
 Tatra 57 K - 4-dverová karoséria so zvýšenou svetlou výškou

Iné projekty

Externé odkazy 
 T57 na www.veterantatra.com
 Tatra 57
 Tatra 57

Zdroj 

57
Veterány